hotchpotch/miracl-hf-unified huggingface dataset:
চিত্রলেখা গুহ
চিত্রলেখা গুহা একজন বাংলাদেশী টেলিভিশন, মঞ্চ এবং চলচ্চিত্র অভিনেত্রী। ৭১ এর মা জননী চলচ্চিত্রে তার ভূমিকার জন্য তিনি ২০১৪ সালের শ্রেষ্ঠ অভিনেত্রী হিসেবে বাংলাদেশ জাতীয় চলচ্চিত্র পুরস্কার লাভ করেন।
চিত্রলেখা ১৯৮৬ সালে তার অভিনয় যাত্রা শুরু করেন।
চিত্রলেখা ১৯৮৬ সালের ২৮শে এপ্রিল শিল্প নির্দেশক উত্তম গুহের সাথে বিবাহ বন্ধনে আবদ্ধ হন। তাদের দুই মেয়ে আছে আরনিলা গুহ এবং আরিশানা গুহ।
ভারত উপমহাদেশীয় মুসলিম শাসকগণ
মুসলমানদের ভারত বিজয়কে উপলক্ষ্য করে ১৩শ খৃষ্টাব্দ শতকের শুরু থেকেই ভারত উপমহাদেশে বিভিন্ন ইসলামি রাষ্ট্র গড়ে উঠে। মুসলিম রাষ্ট্রগুলোর মধ্যে ভারতের বেশিরভাগ এলাকায় শাসন করে মুঘল সাম্রাজ্য সর্বাধিক ক্ষমতাশীল হিসেবে খ্যাতি লাভ করে। তারা ১৬শ শতকের মাঝামাঝিতে শাসন প্রতিষ্ঠা করে ১৮শ শতকের মাঝামাঝি পর্যন্ত শাসনকার্য পরিচালনা করে 
ইসলামি শাসন ধীরে ধীরে মারাঠা সাম্রাজ্যের কর্তৃত্ব খর্ব করতে থাকে। এবং বিভিন্ন বিদ্রোহীদের (যেমন- আকবরের শাসনকাল পর্যন্ত মুঘল সাম্রাজ্যে চলা বিদ্রোহ) শক্তি নিঃশেষ করতে থাকে। ভারতের ইসলামি শাসনের যুগের শেষ দুটি প্রধান ঘটনা দ্বারা চিহ্নিত করা হয়। প্রথমত ১৮৫৭ সালের সিপাহী বিদ্রোহ, দ্বিতীয়ত ব্রিটিশ শাসনামলের শুরু। যদিও ভারত অধিরাজ্য (১৯৪৮ সাল) পর্যন্ত হায়দারাবাদের ইসলামি রাষ্ট্রসহ কিছু ছোটখাটো দেশীয় রাজ্যক্ষমতায় ছিল।
সে যাই হোক, এরপূর্বে ১৭শ এবং ১৮শ খ্রিষ্টীয় শতকে ইসলামি রাষ্ট্রগুলোর পতন শুরু হয়।
However, most Islamic rules had started to wane in the 17th and 18th century before that.
ফৌজিয়া হুদা জুঁই
ফৌজিয়া হুদা জুঁই (জন্ম ২১ ফেব্রুয়ারি, ১৯৮৫) একজন বাংলাদেশী অ্যাথলেটিক্স। ২০০০ সালের গ্রীষ্মকালীন অলিম্পিকে তিনি ১০০ মিটারে প্রতিযোগিতায় অংশ নেন।
১৯৯৮ সালে জুনিয়র মিটে তিনি ক্যারিয়ার শুরু করেছিলেন ১০০ মিটার স্প্রিন্ট ও লং জাম্পে। ২০০০ সালের সাত জাতির আমন্ত্রণমূলক অ্যাথলেটিকসে ১০০ মিটার স্প্রিন্ট জিতেন। ২০০৪ ইসলামাবাদ সাফ গেমস ও ২০০৬ কলম্বো সাফ গেমসে অংশগ্রহণ করেন। বর্তমানে তিনি বিকেএসপির একমাত্র মহিলা পিএইচডি করা অ্যাথলেটিকস কোচ। যিনি আন্তর্জাতিক অঙ্গনে স্বর্ণপদক জিতেছেন।
জ্যাক নিউম্যান
জন আলফ্রেড জ্যাক নিউম্যান (; জন্ম: ১২ নভেম্বর, ১৮৮৪ - মৃত্যু: ২১ ডিসেম্বর, ১৯৭৩) হ্যাম্পশায়ারের সাউথসী এলাকায় জন্মগ্রহণকারী প্রথিতযশা প্রথম-শ্রেণীর ইংরেজ ক্রিকেটার ছিলেন। ১৯০৬ থেকে ১৯৩০ সময়কালে প্রথম-শ্রেণীর ইংরেজ কাউন্টি ক্রিকেটে হ্যাম্পশায়ারের প্রতিনিধিত্ব করেছেন তিনি। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিং ও ডানহাতে বোলিংয়ে পারদর্শিতা দেখিয়েছেন জ্যাক নিউম্যান। নতুন বল হাতে আউট সুইং ও তারপর দূর্দান্ত অফস্পিন বোলিং করতেন তিনি।
১৯০৬ থেকে ১৯৩০ সাল পর্যন্ত দীর্ঘদিনের প্রথম-শ্রেণীর খেলোয়াড়ী জীবন চলমান ছিল জ্যাক নিউম্যানের। এ সময়ে ২৫.০২ গড়ে ২০৫৪ উইকেট দখল করেন। তন্মধ্যে ব্যক্তিগত সেরা বোলিং করেন ৯/১৩১। খেলায় দশ বা ততোধিক উইকেট ৩৫বার পেয়েছেন। ১৯২৭ সালে সমারসেটের বিপক্ষে অনুষ্ঠিত খেলায় ৮৮ রানের বিনিময়ে ১৬ উইকেট পেয়েছিলেন তিনি। তাঁর তুলনায় মাত্র দুইজন খেলোয়াড় গ্ল্যামারগনের ডন শেফার্ড ও গ্লুচেস্টারশায়ারের জর্জ ডেনেট এতো অধিকসংখ্যক উইকেট পেয়েও ইংল্যান্ডের পক্ষে খেলার সুযোগ পাননি।
অনেকগুলো বছর তিনি ও অ্যালেক কেনেডি হ্যাম্পশায়ারের বোলিং আক্রমণ পরিচালনা করেছিলেন। তবে তেমন সফলতা পাননি। বোলিং পরিবর্তন না করে একটি খেলার তাঁরা উভয় ইনিংস সম্পন্ন করেছিলেন।
সমগ্র খেলোয়াড়ী জীবনে ২১.৫৭ গড়ে ১৫৩৬৪ রান তুলেন। দশটি শতরানের ইনিংস খেলেন। ব্যক্তিগত সর্বোচ্চ ইনিংস খেলেন অপরাজিত ১৬৬*। এ সময়ে ৩১৮টি ক্যাচ হাতের মুঠোয় পুরেন।
১৯২১ থেকে ১৯২৮ সালের মধ্যে পাঁচ মৌসুমে ১০০০ রান ও ১০০ উইকেট লাভের ন্যায় ডাবল লাভ করেছেন। ১৯২১ সালে এ কৃতিত্ব প্রথম করেছিলেন। ১৯২৬ সালে অল-রাউন্ডারের সেরা ক্রীড়াশৈলী প্রদর্শন করেছেন গ্লুচেস্টারশায়ারের বিপক্ষে। খেলায় তিনি ৬৬ ও অপরাজিত ৪২* রানের পাশাপাশি ১৪৮ রানের বিনিময়ে ১৪ উইকেট পান।
জন আর্লট সেরা খেলোয়াড়দেরকে নিয়ে গড়া তালিকায় তাঁকে রাখেন যারা কখনো ইংল্যান্ডের পক্ষে টেস্ট খেলার সুযোগ পাননি।
১৯২২ সালে ট্রেন্ট ব্রিজে অপ্রত্যাশিত ঘটনায় জ্যাক নিউম্যান জড়িয়ে পড়েন। বোলিং করতে অস্বীকৃতিজ্ঞাপন করায় দর্শকেরা তাঁকে অবরুদ্ধ করে রাখে। এরপর দলীয় অধিনায়ক সম্মানীয় এলএইচ টেনিসন তাঁকে মাঠ থেকে বের করে দেন।
২১ ডিসেম্বর, ১৯৭৩ তারিখে ৮৯ বছর বয়সে দক্ষিণ আফ্রিকার কেপটাউনের গ্রুট শার এলাকায় জ্যাক নিউম্যানের দেহাবসান ঘটে।
এ.এইচ.এম. নোমান খান
এ.এইচ.এম. নোমান খান হলেন একজন বাংলাদেশী সমাজকর্মী এবং বেসরকারী সংগঠন সেন্টার ফর ডিস্যাবিলিটি ইন ডেভেলপমেন্ট (সিডিডি)-এর প্রতিষ্ঠাতা ও চেয়ারম্যান। সামাজিক উন্নয়নে তাঁর অসামান্য ভূমিকার জন্য ২০১০ সালে তিনি রামোন ম্যাগসেসে পুরস্কার লাভ করেছেন।।
নোমান খান প্রতিবন্ধীদের উন্নয়নের মূলধারায় যুক্ত করার মাধ্যমে তাদের জীবনযাত্রায় ইতিবাচক পরিবর্তন সাধনে গুরুত্বপূর্ণ ভূমিকা পালন করায় ২০১০ সালে এশিয়ার নোবেল পুরস্কার হিসেবে বিবেচ্য ফিলিপাইনভিত্তিক রামোন ম্যাগসেসে পুরস্কার লাভ করেন।
জহুরা আক্তার রেশমা
জহুরা আক্তার রেশমা (জন্ম ১১ জুলাই ১৯৯৮) একজন বাংলাদেশি মহিলা ভারোত্তোলন প্রতিযোগি, ৪৮ কেজি বিভাগে প্রতিদ্বন্দ্বিতায় এবং আন্তর্জাতিক প্রতিযোগিতায় বাংলাদেশকে প্রতিনিধিত্ব করেন।
তিনি ৪৮ কেজি বিভাগে ২০১৪ এশিয়ান গেমসে এবং মেয়েদের ৪৮ কেজি বিভাগে অংশ নেন।
২০১৫ সালে কমনওয়েলথ জুনিয়র ও যুব ভারোত্তোলনের উভয় বিভাগে ব্রোঞ্জ জিতেছেন। ২০১৬ সালে ইন্টারন্যাশনাল কাপ ভারোত্তোলনে মেয়েদের ৬৩ কেজি ওজন শ্রেণীতে স্বর্ণপদক জিতেছেন রেশমা।
বাংলাদেশ পর্যটন বোর্ড
বাংলাদেশ পর্যটন বোর্ড (বিটিবি) হলো বাংলাদেশে পর্যটন সংক্রান্ত জাতীয় সংস্থা। বাংলাদেশের রাজধানী ঢাকায় অবস্থিত সরকারি এই বোর্ডটি বাংলাদেশের পর্যটনের প্রসার ও প্রচারণায় কাজ করে এবং সাথে সাথে জাতীয়ভাবে পর্যটন সংক্রান্ত প্রয়োজনীয় প্রশিক্ষণের ব্যবস্থা করে থাকে। বেসামরিক বিমান পরিবহন ও পর্যটন মন্ত্রণালয়ের সচিব মহিবুল হক বর্তমানে পর্যটন বোর্ডের চেয়ারম্যান এবং জাহাঙ্গীর হোসেন প্রধান নির্বাহী কর্মকর্তা হিসেবে দায়িত্ব পালন করছেন।
বাংলাদেশের পর্যটনকে প্রচার ও প্রসারের লক্ষে বাংলাদেশ সরকার ২০১০ সালের জুনে ‘জাতীয় পর্যটন নীতিমালা’ পাশ করে। এরপর ১৮ই জুলাই ‘বাংলাদেশ পর্যটন বোর্ড আইন, ২০১০’ পাশ হয়। একই বছরের সেপ্টেম্বরে এই আইনের আওতায় বাংলাদেশ পর্যটন বোর্ড স্থাপিত হয়। বর্তমানে সংস্থাটির প্রধান কার্যালয় ঢাকার কাজী নজরুল ইসলাম এভিনিউ সড়কে অবস্থিত। সংস্থাটি বেসামরিক বিমান পরিবহন ও পর্যটন মন্ত্রণালয়ের আওতাভূক্ত।
মহিবুল হক
মহিবুল হক হলেন একজন বাংলাদেশি সরকারি কর্মকর্তা যিনি বেসামরিক বিমান পরিবহন ও পর্যটন মন্ত্রণালয়ের বর্তমান সচিব হিসেবে দায়িত্ব পালন করছেন। সচিব হিসেবে তিনি বেসামরিক বিমান পরিবহন ও পর্যটন মন্ত্রণালয়ের প্রধান নির্বাহী বা প্রশাসনিক কর্মকর্তা যিনি মন্ত্রণালয়ের আধিভূক্ত সকল সংস্থা ও দপ্তরের ব্যবস্থাপনার দায়িত্ব পালন করছেন। একইসাথে তিনি বাংলাদেশ পর্যটন বোর্ডেরও বর্তমান চেয়ারম্যান।
মহিবুল হক বাগেরহাট জেলার ফকিরহাট উপজেলার লখপুর গ্রামে জন্মগ্রহণ করেন। শিক্ষাজীবনের শুরুতে তিনি খুলনা সরকারী ল্যাবরেটরী স্কুলে মাধ্যমিক সম্পন্ন করেন এবং বি এল কলেজ থেকে উচ্চ মাধ্যমিক সম্পন্ন করে রাজশাহী বিশ্ববিদ্যালয়ে রাষ্ট্রবিজ্ঞান বিভাগে ভর্তি হন। পরবর্তীতে একই বিশ্ববিদ্যালয় থেকে স্নাতক ও স্নাতকোত্তর ডিগ্রী অর্জন করেন।
কর্মজীবনের মহিবুল হক ১৯৮৫ সালে বাংলাদেশ সিভিল সার্ভিস পরীক্ষায় উত্তীর্ণ হন। ১৯৮৮ সালের ১৫ই ফেব্রুয়ারি প্রশাসন ক্যাডার বিষয়শ্রেণীতে রাজশাহীতে সহকারী কমিশনার হিসেবে যোগদান করেন। পরবর্তীতে বাংলাদেশের বিভিন্ন জেলায় তিনি সহকারী কমিশনার, ১ম শ্রেণীর ম্যাজিস্ট্রেট,নেজারত ডেপুটি কালেক্টর, ভূমি অধিগ্রহণ কর্মকর্তা, উপজেলা নির্বাহী অফিসার এবং যশোর ও ঢাকা জেলার, জেলা প্রশাসক ও জেলা ম্যাজিস্ট্রেট হিসেবে দায়িত্ব পালন করেন।
পরবর্তীতে তিনি ক্রমান্বয়ে জনপ্রশাসন মন্ত্রণালয়ে যুগ্মসচিব ও অতিরিক্ত সচিব হিসেবে পদোন্নতি পান এবং জনপ্রশাসন মন্ত্রণালয় থেকে সুরক্ষা সেবা বিভাগে অতিরিক্ত সচিব হিসেবে স্বরাষ্ট্র মন্ত্রণালয়ে যোগদান করেন। সর্বশেষ ২০১৮ সালের ১৬ই এপ্রিল বেসামরিক বিমান পরিবহন ও পর্যটন মন্ত্রণালয়ে সচিব হিসেবে যোগদান করেন।
মহিবুল হক ব্যক্তিগত জীবনে সৈয়দা আফরোজা বেগমের সাথে বিবাহবন্ধনে আবদ্ধ হন। আফরোজা বেগম বাংলাদেশের প্রশাসন ক্যাডারের একজন কর্মকতা ছিলেন। এই দম্পত্তির একটি কন্যা সন্তান রয়েছে।
২০১০ সালে শিক্ষাক্ষেত্রে অবদানের স্বীকৃতিস্বরূপ শিক্ষা মন্ত্রণালয় থেকে শ্রেষ্ঠ কর্মকর্তা হিসেবে স্বর্ণপদক লাভ করেন। যশোরের জেলার জেলা প্রশাসক থাকাবস্থায় তিনি যশোর কালেক্টরেট স্কুল প্রতিষ্ঠা করেন। সমাজের কল্যাণে অবদান রাখার জন্য ২০১১ সালে মাদার তেরেসা রিসার্চ কাউন্সিল কর্তৃক ‘মাদার তেরেসা স্বর্ণপদক’ লাভ করেন।
চর হাজারী ইউনিয়ন
চর হাজারী বাংলাদেশের নোয়াখালী জেলার অন্তর্গত কোম্পানীগঞ্জ উপজেলার একটি ইউনিয়ন।
কোম্পানীগঞ্জ উপজেলার পূর্বাংশে চর হাজারী ইউনিয়নের অবস্থান। এ ইউনিয়নের উত্তরে চর পার্বতী ইউনিয়ন, পশ্চিমে বসুরহাট পৌরসভা, দক্ষিণ-পশ্চিমে চর কাঁকড়া ইউনিয়ন, দক্ষিণে রামপুর ইউনিয়ন ও মুছাপুর ইউনিয়ন এবং পূর্বে ফেনী জেলার সোনাগাজী উপজেলার চর দরবেশ ইউনিয়ন অবস্থিত।
চর হাজারী ইউনিয়ন কোম্পানীগঞ্জ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কোম্পানীগঞ্জ থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ।
চর কাঁকড়া ইউনিয়ন
চর কাঁকড়া বাংলাদেশের নোয়াখালী জেলার অন্তর্গত কোম্পানীগঞ্জ উপজেলার একটি ইউনিয়ন।
কোম্পানীগঞ্জ উপজেলার পশ্চিমাংশে চর কাঁকড়া ইউনিয়নের অবস্থান। এ ইউনিয়নের উত্তর-পশ্চিমে সিরাজপুর ইউনিয়ন, উত্তরে বসুরহাট পৌরসভা, উত্তর-পূর্বে চর হাজারী ইউনিয়ন, পূর্বে রামপুর ইউনিয়ন, দক্ষিণে ও দক্ষিণ-পশ্চিমে চর ফকিরা ইউনিয়ন এবং পশ্চিমে কবিরহাট উপজেলার ধানশালিক ইউনিয়ন অবস্থিত।
চর কাঁকড়া ইউনিয়ন কোম্পানীগঞ্জ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কোম্পানীগঞ্জ থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ।
চর ফকিরা ইউনিয়ন
চর ফকিরা বাংলাদেশের নোয়াখালী জেলার অন্তর্গত কোম্পানীগঞ্জ উপজেলার একটি ইউনিয়ন।
কোম্পানীগঞ্জ উপজেলার পশ্চিমাংশে চর ফকিরা ইউনিয়নের অবস্থান। এ ইউনিয়নের উত্তরে চর কাঁকড়া ইউনিয়ন ও রামপুর ইউনিয়ন; পূর্বে চর কাঁকড়া ইউনিয়ন, রামপুর ইউনিয়ন ও মুছাপুর ইউনিয়ন; দক্ষিণে চর এলাহী ইউনিয়ন এবং পশ্চিমে কবিরহাট উপজেলার চাপরাশিরহাট ইউনিয়ন ও ধানশালিক ইউনিয়ন অবস্থিত।
চর ফকিরা ইউনিয়ন কোম্পানীগঞ্জ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কোম্পানীগঞ্জ থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ।
রামপুর ইউনিয়ন, কোম্পানীগঞ্জ
রামপুর বাংলাদেশের নোয়াখালী জেলার অন্তর্গত কোম্পানীগঞ্জ উপজেলার একটি ইউনিয়ন।
কোম্পানীগঞ্জ উপজেলার মধ্যাংশে রামপুর ইউনিয়নের অবস্থান। এ ইউনিয়নের উত্তরে চর হাজারী ইউনিয়ন, পূর্বে মুছাপুর ইউনিয়ন, দক্ষিণে চর ফকিরা ইউনিয়ন এবং পশ্চিমে চর ফকিরা ইউনিয়ন ও চর কাঁকড়া ইউনিয়ন অবস্থিত।
রামপুর ইউনিয়ন কোম্পানীগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কোম্পানীগঞ্জ থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ।
রামপুর ইউনিয়ন
রামপুর ইউনিয়ন নামে বাংলাদেশে মোট ৫টি ইউনিয়ন রয়েছে।
রামপুর ইউনিয়ন দ্বারা যা যা বুঝানো যেতে পারে:
মুছাপুর ইউনিয়ন, কোম্পানীগঞ্জ
মুছাপুর বাংলাদেশের নোয়াখালী জেলার অন্তর্গত কোম্পানীগঞ্জ উপজেলার একটি ইউনিয়ন।
কোম্পানীগঞ্জ উপজেলার পূর্বাংশে মুছাপুর ইউনিয়নের অবস্থান। এ ইউনিয়নের উত্তরে চর হাজারী ইউনিয়ন; পশ্চিমে রামপুর ইউনিয়ন; দক্ষিণে সন্দ্বীপ চ্যানেল, চর এলাহী ইউনিয়ন ও চট্টগ্রাম জেলার সন্দ্বীপ উপজেলার উড়িরচর ইউনিয়ন; উত্তর-পূর্বে ফেনী জেলার সোনাগাজী উপজেলার চর চান্দিয়া ইউনিয়ন এবং পূর্বে ফেনী জেলার সোনাগাজী উপজেলার চর দরবেশ ইউনিয়ন অবস্থিত।
মুছাপুর ইউনিয়ন কোম্পানীগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম কোম্পানীগঞ্জ থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ।
চর এলাহী ইউনিয়ন
চর এলাহী বাংলাদেশের নোয়াখালী জেলার অন্তর্গত কোম্পানীগঞ্জ উপজেলার একটি ইউনিয়ন।
কোম্পানীগঞ্জ উপজেলার সর্ব-দক্ষিণে চর এলাহী ইউনিয়নের অবস্থান। এ ইউনিয়নের উত্তরে সন্দ্বীপ চ্যানেল, মুছাপুর ইউনিয়ন, চর ফকিরা ইউনিয়ন, কবিরহাট উপজেলার চাপরাশিরহাট ইউনিয়ন ও ঘোষবাগ ইউনিয়ন; পশ্চিমে নোয়াখালী সদর উপজেলার নোয়াখালী ইউনিয়ন; দক্ষিণে সুবর্ণচর উপজেলার চর ক্লার্ক ইউনিয়ন এবং পূর্বে চট্টগ্রাম জেলার সন্দ্বীপ উপজেলার উড়িরচর ইউনিয়ন অবস্থিত।
চর এলাহী ইউনিয়ন কোম্পানীগঞ্জ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম কোম্পানীগঞ্জ থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ।
শাংশুয়াংথাং স্টেশন
শাংশুয়াংটাং স্টেশন হচ্ছে একটি মেট্রো স্টেশন যা চীনের, চাংশায় অবস্থিত। স্টেশনটি ২০১৬ সালের ২৮ জুন চালু করা হয়।
চিন রাজ্য
চিন রাজ্য () পশ্চিম মায়ানমারের একটি রাজ্য। ৩৬,০১৯ বর্গ কিলোমিটার (১৩,৯০৭ বর্গ মাইল) চীন রাজ্য পূর্ব দিকে সাংগাই রাজ্য এবং ম্যাগওয়ে বিভাগ, দক্ষিণে রাখাইন রাজ্য, দক্ষিণ-পশ্চিমে বাংলাদেশ, এবং পশ্চিমে মিজোরাম এবং মণিপুরের সীমানা। ২০১৪ সালের আদমশুমারি অনুযায়ী চিন প্রদেশের জনসংখ্যার প্রায় ৪৭৮,৮০১ জন। রাজধানীর নাম হাক্ক। রাষ্ট্র কয়েকটি পরিবহন লিঙ্ক সহ একটি পর্বত অঞ্চল। চিন মায়ানমারের সবচেয়ে অনুন্নত এলাকাগুলির মধ্যে একটি। সর্বশেষ পরিসংখ্যান অনুযায়ী, চীনের শিক্ষার হার ৭৩%। চীনের সরকারী রেডিও সম্প্রচারের ভাষা ফালাম। চিন প্রদেশে ৫৩ টি ভিন্ন উপজাতি এবং ভাষা রয়েছে।
চিনা গোএের লোকজন প্রথম সহস্রাব্দে চিন পাহাড়ে বসবাস করা শুরু করেছিল। ইতিহাসের বেশিরভাগ ক্ষেত্রে, সামান্য জনবহুল চিন পাহাড়ের মধ্যবর্তী ভূমি (বর্তমান ফালাম এলাকা), গুয়াইট, থাদো, সুতান্তক, সুকত, তলিসুন (হাল্নচু), বাভিথং, সুমথং এবং জহাউ অন্চলগুলো স্থানীয় প্রধানদের দ্বারা শাসিত হয়েছিল। দক্ষিণে (বর্তমান টেদিম, টোনজং ও লামকা এলাকা), জঠং-চিনজা, তলংচান, খল্লিংং এবং জোকুয়া চীফ (বর্তমানে হাখা, থান্তল্যাং এবং লুশাই পাহাড়ের কিছু অংশ) এবং সাইলো (গুইয়েট বা নিংুইয়েতের বংশধর) এবং লুয়ালাই পাহাড়ে হুগলগো (নেঘাইটের বংশধর) দ্বারা শাসিত হয়েছিল। ফানাই পাহাড়ের পাখুপ এবং টোরেল। লেখার পাহাড়ে চোজাহ, জাভাথা, খুলে, হ্লচহো, টোপা, খাইমাইখো, ক্যাথি, ছাইহলো, ছাছাই, থলিথা, জাখো, লৈহলো, বোহিয়া, নোহ্রো, হ্ললি, নটলিয়া, তাউ-ই আজিজু এবং ত্লাপোদের দ্বারা শাসিত হয়েছিল ।
কিছু ইতিহাসবিদ (আর্থার ফায়ারে, তুন নাঈন) পাটিক্কায়াকে পূর্বাঞ্চলীয় বাংলার স্থান বলে মনে করেছিলেন, এভাবে ভুলভাবে সমগ্র চিন পাহাড়কে পাগান স্রাম্রাজের অধীনস্ত বলে মনে করেছিলেন । তবে ইতিহাসবিদ হার্ভে , পাথরের শিলালিপিগুলো সঠিকভাবে উদ্ধৃত করে, এটিকে পূর্ব চীন পাহাড়ের কাছাকাছি স্থাপন করছিলেন। (বার্মিজ ক্রনিকলসগুলির মতে. পাটিক্কার রাজারা ভারতীয় ছিল । যদিও, জাতিগত ব্যাপার স্পষ্টভাবে উল্লেখ করা হয় নি।) সেই অনুযায়ী, এ অঞ্চলের প্রথম মানব বসতিটি ১০ম শতাব্দী থেকেই চিন পাহাড় নামে পরিচিত ছিল । অন্য কোন দেশের সামরিক অভিযান ঘটে নি । মৌখিক ঐতিহ্য বা অন্যান্য ঐতিহাসিক শিলালিপিগুলি অনুযায়ী, ১৯ শতকের শেষের দিকে ব্রিটিশরা আসার আগ পর্যন্ত স্থানীয় প্রভাবশালী নেতারা শাসন রাজ্যটি শাসন করছিল ।
ডাস্কি ডায়াডেম
ডাস্কি ডায়াডেম এর প্রসারিত অবস্থায় ডানার আকার ৬০ - ৮৫ মিলিমিটার দৈর্ঘ্যের হয়। 
এদের ভারতে সিকিম থেকে অরুণাচল প্রদেশ , ভুটান ,বাংলাদেশ ,মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এরা satyr উপ-পরিবার এর অন্তর্ভুক্ত প্রজাতি। ডানার উভয় পৃষ্ঠের মূল রঙ বাদামি ও কালচে বাদামি এবং ডানার পোস্ট-ডিসকাল ( ডিসকাল পরবর্তী ) অংশ থেকে প্বার্শপ্রান্ত রেখা (terminal line ) অবধি রঙ ফ্যাকাশে বাদামি ও ঈষদ সাদা। উভয় ডানাতেই উভয় পৃষ্টে পোস্ট-ডিসকাল ও সাব-টার্মিনাল অংশের মাঝে তির্যক একসারি নিয়মিত ও
সুস্পষ্ট চক্ষুবিন্দু বা ওসিলি ( ocelli ) বর্তমান। ওসিলি বা চক্ষুবিন্দু গুলির বহির্ভাগ হলদেটে ও কালো রেখা দ্বারা ঘেরা, মধ্যভাগ কালো ও কেন্দ্রস্থলে সাদা বিন্দু যুক্ত। সাবটার্মিনাল ও টার্মিনাল অংশ ফ্যাকাশে এবং ৩ টি কালচে রেখাঙ্কিত যাদের মধ্যে সবচেয়ে ভিতরের রেখাটি অপেক্ষাকৃত পুরু। রেখা ৩ টি ডানার শীর্ষভাগে কোস্টাল প্রান্তরেখার সামান্য নিচ থেকে উৎপন্ন হয়ে টর্নাস (tornus ) পর্যন্ত ধারাবাহিক ও অবিচ্ছিন্ন ভাবে বিস্তৃত। পিছনের ডানার নিম্নতলে ডিসকাল অংশে কোস্টার সামান্য নিচে একটি বৃহদাকার ওসিলি (ocelli ) বা চক্ষুবিন্দু বর্তমান যার গঠনশৈলী অন্যান্য চক্ষুবিন্দু গুলির অনুরূপ। শুঙ্গ, মাথা, বক্ষদেশ (thorax) ও উদর কালচে বাদামি বর্নের।
এরা মাটি বা ভূমির কাছ দিয়ে ওড়ে। বাস্কিং বা রোদ পোহানো এদের অতি প্রিয় বিষয়। প্রায়শই জঙ্গলের ভিতর ছোট যদি বা ঝর্ণার ধারে এদের রোদ পোহাতে দেখা যায়। পাহাড়ি জঙ্গলে ৯০০ থেকে ২১০০ মি উচ্চতায় এদের দেখা মেলে সেপ্টেম্বর থেকে নভেম্বর মাসে।
কমন ফন
কমন ফন এর প্রসারিত অবস্থায় ডানার আকার ৬৫ -৭৫ মিলিমিটার দৈর্ঘ্যের হয়।
এদের ভারতে সিকিম থেকে অরুণাচল প্রদেশ, আসাম, মেঘালয় ও নাগাল্যান্ড, ভুটান, মায়ানমার, থাইল্যান্ড, সিঙ্গাপুর থেকে দক্ষিণ ইউনান এর বিভিন্ন অঞ্চলে এদের দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
কমন ফন প্রজাপতি ব্রাশ ফুটেড উপ -পরিবারের অন্তর্ভুক্ত। পুরুষ ও স্ত্রী উভয় নমুনাতেই ডানার রঙ কমলা-বাদামি এবং উভয় ডানার উপরিতল দাগ- ছোপ বিহীন। উভয় ডানার শীর্ষভাগ (apex) প্রায় গোলাকৃতি। ডানার নিম্নতল আগাগোড়া একই রকম ঘন বাদামি ও ছোটো হলুদ ডিসকাল ছোপযুক্ত। সামনের ডানায় উক্ত হলুদ ডিসকাল ছোপগুলি প্রায় সরলরৈখিক এবং পিছনের ডানার ডিসকাল হলুদ ছোপগুলি বক্রভাবে বিস্তৃত। উভয় ডানার নিম্নতলে বেসাল ,ডিসকাল ও সাব-টার্মিনাল অংশে কালচে খয়েরি তির্যক আঁকাবাঁকা অবিচ্ছিন্ন রেখা বর্তমান। উভয় ক্ষেত্রেই রেখাগুলি কোস্টাল প্রান্তরেখার সামান্য নিচ থেকে শুরু হয়ে ডরসামের খানিক উপরে শেষ হয়েছে। সামনের ডানার নিম্নতলে অবস্থিত সাব- টার্মিনাল রেখাটি তির্যক তবে আঁকাবাঁকা নয়। পিছনের ডানার নিম্নতলস্থ ডিসকাল রেখাটি বেসাল রেখার সাথে লুপ এর মতো আকৃতি সৃষ্টি করেছে। পুরুষ নমুনায় পিছনের ডানার উপরিতলে গোড়ার দিকে বা বেস এ ব্র্যান্ড ও টিকি (tuft) লক্ষ্য করা যায়। মাথা ,বক্ষদেশ (thorax) ও উদর উপরিতলে কালচে বাদামি এবং নিম্নতলে ধূসর বাদামি। শুঙ্গ কালো বা লালচে বাদামি বর্নের।
এই প্রজাতি ভূমির কাছাকাছি উড়তে থাকে। সাধারণত সকালের প্রথম ভাগে ও সায়াহ্নে বা গোধূলি লগ্নে (dusk) এদের সক্রিয় দেখা যায়। দিনের বাকি সময় এরা ছায়াচ্ছন্ন আশ্রয়ে যেমন ঘন পাতার ঝোপে বা গাছপালার ছায়ায় থাকতে পছন্দ করে। পুরুষ নমুনার উড়ান স্ত্রী নমুনা অপেক্ষা সক্রিয়তর এবং এরা ভূমির খুব নিচ দিয়ে শূককীটের আহার্য উদ্ভিদের (larval host plant) কাছাকাছি ওড়াউড়ি করে। মাটিতে পরে থাকা পচা ফল, গবাদি পশুর বিষ্ঠা ও পাতার রস এদের খাদ্য সংগ্রহের অতি প্রিয় মাধ্যম। প্রায়শই
এদের পচা ফল, পশুপাখির বিষ্ঠা ও গাছের পাতার উপর অবস্থান করতে দেখা যায়। সাধারণত ঘন জঙ্গলেই এরা নিজেদের গতিবিধি আবদ্ধ রাখে, তবে নিচু উচ্চতা যুক্ত জঙ্গলে ছোট নদী বা ঝর্ণার পাশে ছায়াচ্ছন্ন অঞ্চলেও এদের দর্শন মেলে।
স্ট্রাইপড রিংলেট
স্ট্রাইপড রিংলেট বা হোয়াইট স্ট্রাইপড রিংলেট(বৈজ্ঞানিক নাম: "Ragadia crisilda (Hewitson)") নিমফ্যালিডি (Nymphalidae) গোত্র এবং স্যাটেরিনি(Satyrinae) উপ-গোত্রের অন্তর্ভুক্ত ব্রাশ-ফুটেড (পা এ রোঁয়া যুক্ত) প্রজাতি।
স্ট্রাইপড রিংলেট এর প্রসারিত অবস্থায় ডানার আকার ৩৫-৪৬ মিলিমিটার দৈর্ঘ্যের হয়।
ভারত (সিকিম থেকে অরুণাচল প্রদেশ ও উ:পূ: ভারত) ভুটান, আসাম, বাংলাদেশ, মায়ানমার, থাইল্যান্ড, ইন্দো-চিন এর বিভিন্ন অঞ্চলে এদের দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী ও পুরুষ উভয় নমুনাতেই, ডানার উপরিপৃষ্ঠ ধূসর কালো বা কালচে খয়েরি। সামনের ও পিছনের উভয় ডানার উপরিতলে অ্যাপেক্সের নিচ থেকে ডর্সাম (darsam) পর্যন্ত আড়াআড়িভাবে বিস্তৃত সাদা ডিসকাল বন্ধনী বর্তমান। সামনের ডানায় উক্ত বন্ধনীটি শীর্ষভাগ বা অ্যাপেক্সের দিকে সরু ও ডর্সাম এর দিকে বেশি চওড়া। পিছনের ডানার উপরিতলে একটি সরু ও ধনুকের মতো বাঁকা সাদা পোস্ট-ডিসকাল বন্ধনী দেখা যায়। সামনের ও পিছনের ডানার বেসাল, ডিস্কো-সেলুলার ও সাব-টার্মিনাল অংশে নিম্নপৃষ্ঠের বন্ধনীগুলির ছাপ অস্পষ্টভাবে চোখে পরে।
স্ত্রী ও পুরুষ উভয় নমুনাতেই , ডানার নিম্নপৃষ্ঠে দুই ডানা জুড়ে ৫ টি কালচে বাদামি বা ধূসর বাদামি বন্ধনী ও ৫টি সাদা বন্ধনী দেখা যায় ! কালচে বাদামি বন্ধনীগুলির মধ্যে সবচেয়ে চওড়া বন্ধনীটির (বাইরের দিক থেকে দ্বিতীয়) মধ্যে একসারি চক্ষুবিন্দু বা ওসিলি (Ocelli) বিদ্যমান। চক্ষুবিন্দুগুলি হলুদ রেখা দ্বারা পরিবেষ্টিত। পিছনের ডানার চক্ষুবিন্দুগুলির মধ্যে কোস্টার দিক থেকে দ্বিতীয় ,তৃতীয় ও চতুর্থ চক্ষুবিন্দুগুলি একত্রিতভাবে হলুদ রেখা দ্বারা পরিবেষ্ঠিত। পিছনের ডানার চক্ষুবিন্দুগুলি অধিকতর স্পষ্ট। সামনের ডানায় ৮ টি ও পিছনের ডানায় ৭ টি চক্ষুবিন্দু দৃশ্যমান। মাথা ,বক্ষদেশ ও উদর উপরিভাগে কালচে বাদামি বা ধূসর কালচে এবং নিম্নভাগে খয়েরি ও সাদা বর্নের।
এই প্রজাতির উড়ান দুর্বল ও ধীর। এদের অবস্থান বনাঞ্চলের মধ্যে সীমাবদ্ধ। এরা জঙ্গলের ছায়াচ্ছন্ন অঞ্চলে পথ ধরে উড়ে বেড়ায়। ছায়াচ্ছন্ন অঞ্চলে পাতায় ও মাটিতে এদের বসে থাকতে দেখা যায়। আগস্ট থেকে নভেম্বর পর্যন্ত এদের দর্শন মেলে।
কালো জাদুকর
নন্দিত কথা সাহিত্যিক হুমায়ূন আহমেদের কালো জাদুকর উপন্যাসটি ১৯৯৮ সালের বইমেলায় প্রথম প্রকাশিত হয়। বইটির প্রকাশনা সংস্থা পার্ল পাবলিকেশন্স। ।
মবিন উদ্দিনের ছেলে টুনু মারা গিয়েছে কয়েক বছর আগে। আর একমাত্র কন্যা সুপ্তি চোখে দেখতে পায় না। রাস্তা দিয়ে হেঁটে যাওয়ার সময় সে এক জাদুকরকে দেখতে পায় যার গাত্রবর্ণ কালো। এক সময় সে জাদুকরকে তার বাড়িতে নিয়ে আসে। জাদুকর তার নাম বলে টুনু যদিও তার আসল নাম টগর। আস্তে আস্তে জাদুকর যেন মবিন উদ্দিনের পরিবারের অংশ হয়ে ওঠে। মবিন উদ্দিনের বাড়িতে কয়েক বছর ধরে ভাপা পিঠা হত না কারণ মবিন উদ্দিনের ছেলে টুনুর পছন্দ ছিল ভাপা পিঠা। কিন্তু মবিন উদ্দিনের স্ত্রী সুরমা তাকে ভাপা পিঠা করে খাওয়ায়।
একদিন কালো জাদুকরকে চলে যেতে বলে মবিন উদ্দিন। চলে যায় কালো জাদুকর কিন্তু যাওয়ার আগে তার জীবনের সত্য কিছু কথা লিখে মবিন উদ্দিনকে দিয়ে যায়। সুপ্তি হঠাৎ করে চোখে দেখতে পায়।
ব্ল্যাক ভেইন সার্জেন্ট
ব্ল্যাক ভেইন সার্জেন্ট এর প্রসারিত অবস্থায় ডানার আকার ৬০-৭০ মিলিমিটার দৈর্ঘ্যের হয়।
ভারতে পশ্চিমঘাট পর্বতমালা (দক্ষিণ কর্ণাটক), সিকিম থেকে অরুণাচল প্রদেশ ও উত্তর -পূর্ব ভারত, নেপাল, ভুটান , বাংলাদেশ ,মায়ানমার এ এদের দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল: পুরুষ নমুনার উপরিতল ভেলভেটের ন্যায় কালো। স্ত্রী নমুনায় উপরিপৃষ্ঠ ঘন কালচে বাদামি এবং নির্দিষ্ট আলোকপাতে হালকা নীলের ছোঁয়া দেখা যায়।
সামনের ডানা: সেল (cell)এর মধ্যভাগে ও শেষপ্রান্তে একটি করে বড় ফ্যাক্যাশে সাদা ছোপ এবং সেল-এর বেসাল অংশে একটি ছোট সাদা ছোপ বর্তমান। কোস্টার মধ্যভাগের সামান্য নিচে ৩ টি সারিবদ্ধ লম্বাটে বড় সাদা ছোপ দেখা যায় ও এদের ঠিক নিচ থেকেই লম্বাটে সাদা একসারি ডিসকাল ছোপ ডর্সাম (dorsam) অবধি তির্যকভাবে নেমে গেছে। সেলের
নিম্নভাগে বেসাল অংশে অস্পষ্ট কিছু ফ্যাক্যাশে নীল্ ছোপ চোখে পরে ১ নং ইন্টারস্পেসে। ২ নং ইন্টারস্পেসের ডিসকাল ছোপটি সর্বাপেক্ষা বৃহৎ এবং ইহার বাইরের দিকের অগ্রভাগ ছাঁটা। ৩ নং ইন্টারস্পেসের ডিসকাল ছোপটি লম্বাটে। ডিসকাল ছোপগুলির খানিক দূরে তেরছাভাবে অবস্থিত সাদা সাবটার্মিনাল ছোপের দুটি সারি পাশাপাশি প্রায় সমান্তরাল ভাবে বিদ্যমান। ভিতরের দিকের সাবটার্মিনাল ছোপের সারিটি কোস্টাল প্রান্তরেখা থেকে প্রায় টর্নাস (tornus) পর্যন্ত বিস্তৃত এবং ভিতরের দিকের ছোপগুলি বাইরের দিকের ছোপগুলি অপেক্ষা বড় ও স্পষ্ট। বাইরের দিকের সাবটার্মিনাল ছোপের সারিটি তুলনামূলক অস্পষ্ট।
পিছনের ডানা: সাব-বেসাল অংশে লম্বাটে ও ঘনীভূত সাদা ছোপগুলি একটি বন্ধনী সৃষ্টি করেছে। বন্ধনীর গোড়ার দিকের ছোপগুলি অতি ঘনীভূত বা সংলগ্ন এবং বাইরের দিকের ছোপগুলি অপেক্ষাকৃত পৃথক। পোস্ট-ডিসকাল সাদা ছোপের সারিতে ছোপগুলি লম্বাটে ও শঙ্কু আকৃতি বিশিষ্ট এবং ইহাদের উভয় প্রান্ত কালো ফ্যাকাশে আঁশে ছাওয়া। স্ত্রী নমুনায় পোস্ট ডিসকাল ছোপগুলি পুরুষ নমুনা অপেক্ষা অধিকতর চওড়া ও সুস্পষ্ট। সাব -টার্মিনাল ছোপের সারিটি অস্পষ্ট বা ফ্যাকাশে।
ডানার নিম্নতল: ডানার নিম্নতল ঘন কালচে বাদামি এবং সাদা দাগ-ছোপ গুলি কালো আঁশে ছাওয়া। সাদা দাগ-ছোপগুলি উপরিতলের অনুরূপ, তবে বিশুদ্ধ সাদা, অপেক্ষাকৃত বড় ও সুস্পষ্ট। পিছনের ডানার ডর্সাল (dorsal) প্রান্তরেখা ফ্যাকাশে নীল।
সামনের ও পিছনের উভয় ডানার সিলিয়া (eillia) বা প্রান্তরোঁয়া পর্যায়ক্রমে সাদা ও কালো। শুঁঙ্গ, মাথা ,বুক ও উদর কালো। বক্ষদেশ (thorux) এর অগ্রভাগে অস্পষ্ট চকচকে নীলের ছোঁয়া এবং উদরদেশে পাশাপাশি অবস্থিত সাদা বিন্দু বর্তমান।
এই প্রজাতির উড়ান খুব দ্রুত। জঙ্গলের পরিষ্কার ফাঁকা জায়গা, জঙ্গলের পায়ে হাঁটা পথ ও যদি বা ঝর্ণার ধারে এদের দর্শন মেলে। চিরহরিৎ অরণ্যভূমি এদের দারুন পছন্দের বাসস্থান, তবে আর্দ্র পর্ণমোচী জঙ্গল পরিবেশেও এদের উপস্থিতি লক্ষ্য করা যায়। এই প্রজাতির প্রজাপতিদের ভিজে মাটি বা ভিজে ছোপে বসতে দেখা যায়। দক্ষিণ ভারতে পাহাড়ের
পাদদেশ থেকে ১৫০০ মি. উচ্চতা পর্যন্ত এবং উত্তর ভারতে ৩০০ থেকে ১০৩০ মি.উচ্চতা পর্যন্ত এদের গতিবিধি নথিভুক্ত রয়েছে। অনুকূল বাসভুমিতে মার্চ থেকে নভেম্বর পর্যন্ত এদের দেখা মেলে।
স্ট্রিয়াটেড স্যাটার
এরা নিমফালিডি (Nymphalidae ) গোত্র এবং স্যাটেরিনি( Satyrinae ) উপগোত্রের অন্তর্ভুক্ত প্রজাতি। 
স্ট্রিয়াটেড স্যাটার এর প্রসারিত অবস্থায় ডানার আকার ৬০ - ৭৫ মিলিমিটার দৈর্ঘ্যের হয়।
ভারত (জম্মু ও কাশ্মীর থেকে সিকিম) নেপাল, পাকিস্তান এ দেখা যায়। 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতির ডানার উপরিতলের রঙ ঘন কালচে বাদামি !উভয় ডানার উপরিতলে সোজা ও কোনাকুনি ভাবে একটি চওড়া সাদা ডিসকাল (Discal) বন্ধনী বিদ্যমান। উক্ত ডিসকাল বন্ধনীর সামনের ডানার অংশটি কতকগুলি বিভিন্ন আকৃতির সাদা বড় ছোপের সমাহার ও ছোপগুলি কোস্টাল প্রান্তরেখার সামান্য নিচ থেকে শুরু হয়ে কোনাকুনিভাবে ডর্সাম (Darsum)এর মধ্যভাগ পর্যন্ত বিস্তৃত এবং পিছনের ডানার অংশটি অবিচ্ছিন্ন বন্ধনী যেটি কোস্টা থেকে শুরু হয়ে ডর্সাম অবধি কোনাকুনি নেমে গেছে। সামনের ডানায় কালো ছোট চক্ষু বিন্দুর ন্যায় একটি এপিক্যাল (Apical) ছোপ লক্ষ্য করা যায় যাহা ডিসকাল বন্ধনীস্থ তিন-চারটি সাদা ছোপ দ্বারা পরিবেষ্টিত। উক্ত ছোপগুলির মধ্যে ভিতরের দিকের ছোপটি পুরুষ নমুনার ক্ষেত্রে খুব ছোট। তিনটি সারিবদ্ধ ক্ষুদ্র সাদা বিন্দু কোস্টা থেকে কালো এপিক্যাল ছোপটির দিকে নেমে গেছে। পিছনের ডানার উপরিতল কালচে বাদামি ও ধূসর এবং সাদা ডিসকাল বন্ধনীটি সামনের ডানার তুলনায় ঈষদ চওড়া।
ডানার নিম্নতল ধূসর বাদামি ও খুব সুক্ষ সাদা রেখা দ্বারা আকর্ষণীয় ভাবে চিত্রিত। উভয় ডানার নিম্নতলের সাদা ডিসকাল বন্ধনীটি উপরিতলের তুলনায় বেশি চওড়া, তবে গঠনশৈলীতে উপরিতলেরই অনরূপ। সাদা ডিসকাল বন্ধনীটি ভিতরের দিকে সরু ঘন বাদামি বা কালচে রেখা দ্বারা সীমায়িত (Bordered)। সামনের ডানার এপিক্যাল চক্ষুবিন্দু বা ওসিলিটি (ocilli) কালো ও কেন্দ্রে সাদা বিন্দুযুক্ত এবং ডিসকাল বন্ধনীস্থ ৩ টি সাদা ছোপ দিয়ে ঘেরা। উভয় ডানাতেই পোস্ট-ডিসকাল অংশে একটি কালচে বন্ধনী এপিক্যাল অর্দ্ধ থেকে টর্নাস (tarnus) পর্যন্ত সোজাভাবে বা উল্লম্ব ভাবে বিস্তৃত।
পিছনের ডানায় কালচে পোস্ট-ডিসকাল বন্ধনী ও সাব-টার্মিনাল অংশের মধ্যবর্তী স্থান চকচকে ফ্যাকাশে সাদা আঁশে ছাওয়া ও ছোট ছোট কালো দাগযুক্ত। উভয় ডানায় সিলিয়া (cillia ) পর্যায়ক্রমে সাদা ও কালচে বাদামি।
মাথা উপরিতলে ঘন কালো ও নিম্নতলে ধূসর সাদা। বক্ষদেশ (thorux) ও উদর উপরিতলে কালচে বাদামি ও নিম্নতলে সরু ফ্যাকাশে সাদা ও কালো দাগে চিত্রিত। শুঁঙ্গ কালচে বাদামি ও অগ্রভাগ কমলা-হলুদ বর্নের।
গ্রে কাউন্ট
গ্রে কাউন্ট এর প্রসারিত অবস্থায় ডানার আকার ৬৫ - ৮০ মিলিমিটার দৈর্ঘ্যের হয়।
ভারত (দক্ষিণ ভারত থেকে মহারাষ্ট্র , মধ্যপ্রদেশ, দ: কর্ণাটক, উড়িষ্যা, উত্তরাঞ্চল থেকে অরুণাচল প্রদেশ, উত্তর-পূর্ব ভারত), নেপাল, ভুটান,বাংলাদেশ ও মায়ানমার এ এদের দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
উভয় ডানার উপরিতলের মূল রঙ কালচে বাদামি এবং ফ্যাকাশে ধূসর বর্ডার তথা পটি যুক্ত ! উক্ত বর্ডার সামনের ডানায় এপেক্স এর নিচ থেকে শুরু হয়ে টরনাস (tarnus ) পর্যন্ত সরুভাবে এবং পিছনের ডানায় চওড়া পটির আকারে বিস্তৃত। পিছনের ডানার উক্ত পটি টি নিচের অংশে আরো চওড়া। সামনের ডানার শীর্ষভাগ বা অ্যাপেক্স কোনাকৃতি হয়ে বাইরের
দিকে বেরিয়ে থাকে ও ঈষদ বক্র। উভয় ডানার উপরিপৃষ্ঠে গাঢ় ও হালকা বাদামি কিছু দাগ-ছোপ বর্তমান। সামনের ডানার উপরিতলে সেলের (cell) মধ্যে কালচে বাদামি রেখা পরিবেষ্টিত দুটি বড় বাদামি ছোপ ও সেলের মধ্যভাগের ঠিক নীচেই সাব -বেসাল অংশে অনুরূপ একটি ছোপ বিদ্যমান।
ডানার নিম্নপৃষ্ঠের দাগ-ছোপ উপরেরই প্রায় অনুরূপ। নিম্নতলের রঙ ধূসর, হালকা কমলা ও উজ্জ্বল সাদায় মেশানো। সামনের ডানার নিম্নতলের ধূসর-সাদা বর্ডার তথা পটি টি উপরিতলের বর্ডারের তুলনায় অধিক চওড়া। সামনের ডানার ডিসকাল অংশে কোস্টার সামান্য নিচ থেকে একসারি বিভিন্ন আকৃতির কমলা ছোপ (প্রতিটি ইন্টারস্পেসে) সোজাসুজিভাবে নেমে গেছে। উক্ত ছোপগুলির মধ্যে সবার উপরের ছোপ দুটি সর্বাপেক্ষা বৃহদ (প্রথম টি বৃহত্তম) ও লম্বাটে। কমলা ছোপগুলির বহিঃপ্রান্তে অবস্থিত কালচে বাদামি দাগগুলি একত্রিত হয়ে একটি ঢেউখেলানো বহিঃ-ডিসকাল রেখার সৃষ্টি করেছে যেটি টার্মেনের (tarmen) সাথে প্রায় সমান্তরাল ভাবে বিন্যস্ত। পিছনের ডানার নিম্নতলে ফ্যাকাশে কমলা-বাদামি ছোপের অবিচ্ছিন্ন ও বক্রভাবে সমান্তরাল একটি ডিসকাল ও একটি পোস্ট -ডিসকাল সারি বর্তমান। পোস্ট-ডিসকাল ছোপের সারিটি অধিকতর স্পস্ট। এই দুই ছোপের সারির মধ্যভাগ ফ্যাকাশে সাদা ও ধূসর। মাথা,বক্ষদেশ ও উদর উপরিতলে কালচে বাদামি এবং নিম্নতলে সাদা ও ধূসর বর্নের।
এই প্রজাতির উড়ান খুব শক্তিশালী। বাস্কিং বা রোদ পোহানো এদের খুবই প্রিয় বিষয়। নিচু উচ্চতায় আর্দ্র বনভূমি যুক্ত অঞ্চলে বিস্তীর্ণ এলাকা জুড়ে এদের প্রচুর সংখ্যায় দেখা যায়। জঙ্গল পথ ও জঙ্গলের ফাঁকা জায়গায় (forest clearing) এই প্রজাপতি দের ভূমির কাছাকাছি নিচ দিয়ে উড়তে লক্ষ্য করা যায়। জঙ্গলের কাছাকাছি গ্রামাঞ্চল ও শহরাঞ্চলেও এদের দর্শন মেলে। অতি-পক্ক ফল ও গাছের পাতায় বসে রস পান করতে এদের প্রায়শই দেখা যায়। পুরুষরা স্ত্রীদের অপেক্ষা বেশি একই স্থানে ঘোরাফেরা করে (territorial habit)। পাহাড়ের পাদদেশ থেকে ২০০০ মি. উচ্চতা পর্যন্ত উন্মুক্ত জঙ্গল এবং নদী ও ঝর্ণার কিনারে এদের উপস্থিতি ভালো হারে লক্ষ্য করা যায় ফেব্রুয়ারী থেকে ডিসেম্বর পর্যন্ত।
হোম অ্যালোন
হোম অ্যালোন ১৯৯০ সালের আমেরিকান কমেডি চলচ্চিত্রটি রচনা ও প্রযোজনা করেছেন জন হিউজেস(চলচ্চিত্রাকার) এবং পরিচালনা করেছেন ক্রিস কলম্বাস (চলচ্চিত্রকার)।
এটি ছিলো হোম অ্যালোন ধারাবাহিকের প্রথম চলচ্চিত্র।চলচ্চিত্রের প্রধান চরিত্র ম্যাকোলে কুলকিন, অভিনয় করেন কেভিন ম্যাককালিস্টার চরিত্রে।এছাড়াও এতে জু পেচি,ড্যানিয়েল স্টার্ন,ক্যাথারিন ও'হারা এবং জন হেয়ার্ড অভিনয় করেন।
চলচ্চিত্রটির জন্য কেন্দ্রীয় চরিত্রে অভিনয় করা কুলকিন সেরা অভিনেতার পুরস্কার হিসেবে গোল্ডেন গ্লোব অ্যাওয়ার্ড পান।
প্রমুখ।
১৮ মিলিয়ন মার্কিন ডলার বাজেটের এই চলচ্চিত্র শুধুমাত্র মার্কিন যুক্তরাষ্ট্রে আয় করে ২৮৫.৮ মিলিয়ন মার্কিন ডলার এবং কানাডাসহ সারাবিশ্বে মোট ৪৭৬.৭ মিলিয়ন মার্কিন ডলার আয় করে।
চলচ্চিত্রটি মুক্তির পর মার্কিন যুক্তরাষ্ট্রের সেরা কমেডি চলচ্চিত্রের তালিকায় স্থান পায়,এমনকি এটি বিশ্বব্যাপী রেকর্ড করা ২০১১ সালের চলচ্চিত্র দ্যা হ্যাংওভার পার্ট ২ কে পর্যন্ত ছাড়িয়ে যায়।এটি ছিলো সর্বোচ্চ অর্থ আয় করা দক্ষিণ আমেরিকার বক্স অফিসের ক্রিসমাস চলচ্চিত্রের সেরা সিনেমা।
হোম অ্যালোন ৩
হোম অ্যালোন ৩ ১৯৯৭ সালের আমেরিকান পারিবারিক কমেডি চলচ্চিত্রটি রচনা ও প্রযোজনা করেছেন জন হিউজেস।এটি হলো হোম অ্যালোন(ধারাবাহিক)'র ৩য় চলচ্চিত্র।হোম অ্যালোন ধারাবাহিকের ১ম ও ২য় চলচ্চিত্রের প্রধান চরিত্রে অভিনয় করা ম্যাকোলে কুলকিন,এবং পরিচালক ক্রিস কলম্বাস (চলচ্চিত্রকার) এ চলচ্চিত্রে কাজ করেন নি।হোম অ্যালোন ধারাবাহিকের এ চলচ্চিত্রটি পরিচালনার মাধ্যমে চলচ্চিত্র পরিচালনা জগতে পা রাখেন রাজা গসনেল।
বাংলাদেশ সেতু কর্তৃপক্ষ
বাংলাদেশ সেতু কর্তৃপক্ষ (বাসেক) একটি স্বায়ত্তশাসিত সংস্থা, যা বাংলাদেশে সেতু, সুড়ঙ্গপথ, ফ্লাইওভার এবং ওভার পাস নির্মাণ ও রক্ষণাবেক্ষণের জন্য 
দায়িত্বপ্রাপ্ত। এর সদর দপ্তর ঢাকা অবস্থিত। এটি সড়ক পরিবহন ও সেতু মন্ত্রণালয়ের অধীনস্থ। এর দপ্তর ঢাকাস্থ বনানীতে অবস্থিত।
এটি সড়ক পরিবহন ও সেতু মন্ত্রণায়ের অধীনে ২০০৮ সালের মার্চ মাসে প্রতষ্ঠিত হয়। পদ্মা সেতু বাস্তবায়নের জন্য এই সংস্থা কাজ করছে। পদ্মা সেতু ঘুষ কেলেঙ্কারির সাথে এটি যুক্ত ছিল।
২০১৮ বাংলাদেশ ফেডারেশন কাপ
২০১৮ বাংলাদেশ ফেডারেশন কাপ বাংলাদেশ ফেডারেশন কাপের ত্রিশতম আসর।ওয়াল্টন গ্রুপের স্পন্সরশীপজনিত কারণে এটি ওয়াল্টন ২০১৮ ফেডারেশন কাপ হিসেবেও পরিচিত।এতে মোট ১৩ টি দল অংশগ্রগ্রহণ করে।প্রতিযোগিতার বর্তমান চ্যাম্পিয়ন ঢাকা আবাহনী।এই আসরের বিজয়ী দল ২০১৯ এএফসি কাপে খেলার যোগ্যতা অর্জন করবে।
প্রতিযোগিতার ড্র ২০ অক্টোবর ২০১৮ তারিখে অনুষ্ঠিত হয়।
১৩ টি দলকে মোট চারটি গ্রুপে বিভক্ত করা হয়।প্রতি গ্রুপের শীর্ষ দুই দল কোয়ার্টার-ফাইনালে খেলে।
ঊৎস=
ঊৎস=
ঊৎস=
ঊৎস=
সিএম পাংক
ফিলিপ জ্যাক ব্রুকস জন্ম ২৬ অক্টোবর ১৯৭৮ সাল। তিনি তার রিংয়ের নাম সিএম পাংক নামে অধিক পরিচিত। তিনি একজন সাবেক পেশাদার কুস্তিগীর, মিশ্র মার্শাল শিল্পী এবং কমিক বই লেখক। তিনি তার ডাব্লিউডাব্লিউই তে কাটানো সময়ের জন্য অধিক জনপ্রিয়। যেখানে তিনি সবচেয়ে বেশিদিন ওয়ার্ল্ড টাইটেলধারীদের মধ্যে ষষ্ট। বর্তমানে সে কেইজ ফিউরি ফাইট চ্যাম্পিয়নশীপ (সিএফএফসি) তে চুক্তিবদ্ধ আছে, যেখানে সে একজন ধারাভাষ্যকার হিসেবে কাজ করে।
ব্রুকম আমেরিকান স্বাধীন প্রোমোশনে তার কুস্তি জীবন শুরু করে। ২০০৫ সাল পর্যন্ত তিনি রিং অব অনার এর সাথে যুক্ত ছিলেন। এরপর তিনি ডাব্লিউডাব্লিউই তে চুক্তিবদ্ধ হন। তার ১৫ বছরের কুস্তি জীবনে তিনি ২ বার ডাব্লিউডাব্লিউই চ্যাম্পিয়নশিপ, ৩ বার ওয়ার্ল্ড হেবিওয়েট চ্যাম্পিয়নশীপ ১ বার করে ইসিডাব্লিউ ওয়ার্ল্ড হেবিওয়েট চ্যাম্পিয়নশীপ এবং আরওএইচ ওয়ার্ল্ড হেবিওয়েট চ্যাম্পিয়নশীপ জিতেছেন। তিনি ডাব্লিউডাব্লিউই ইন্টারকন্টিনেন্টাল চ্যাম্পিয়নশীপ এবং ডাব্লিউডাব্লিউই ট্যাগ টিম চ্যাম্পিয়নশিপ (কফি কিংস্টন এর সাথে) জিতার মাধ্যমে ১৯ তম ট্রিপল ক্রাউন চ্যাম্পিয়ন হয়। সে ২০১১ তে স্ল্যামি অ্যাওয়ার্ড এবং ২০১১ ও ২০১২ সালে প্রো রেসলিং ইলুসট্রেটড এর পক্ষ থেকে বছরের সেরা কুস্তিগীর এর খেতাব অর্জন করেছেন।
ডাব্লিউডাব্লিউই থেকে চলে যাওয়ার পর ২০১৪ সালর পাংক পেশাদারি কুস্তি থেকে অবসর নেয়। ২০১৪ সালে ডিসেম্বরে সে ইউএফসির সাথে চুক্তিবদ্ধ হয়। সেপ্টেম্বর ১০, ২০১৬ সালে ইউএফসি ২০৩ এ পাংক তার অভিষেক ম্যাচ খেলে মিকি গল এর বিপক্ষে কিন্তু প্রথম রাউন্ডর সাবমিশনের মাধ্যমে হেরে যায়। জুন ৯, ২০১৮ তে ইউএফসি ২২৫ এ পাংক তার দ্বিতীয় ম্যাচ খেলে মাইক জ্যাকসন এর বিপক্ষে যেটিতে সে সর্বসম্মত সিদ্ধান্তে হেরে যায়।
২০০৪ গ্রীষ্মকালীন অলিম্পিকে ইয়েমেন
ইয়েমেন গ্রীসের এথেন্সে অনুষ্ঠিত ২০০৪ সালের গ্রীষ্মকালীন অলিম্পিকে আগষ্ট মাসের ১৩ তারিখ থেকে ২৯ তারিখ অবধি অংশগ্রহণ করেছিল।
ইয়েমেনের খেলোয়াড়রা নিমোক্ত খেলাগুলোতে ভালো স্থান অর্জন করেছিল (৩ জন খেলোয়াড় প্রত্যেকে এ স্ট্যান্ডার্ড ও একজন বি স্ট্যাণ্ডার্ডে পৌঁছান)
Yemen has qualified a single taekwondo jin.
ডাব্লিউডাব্লিউই মানি ইন দ্য ব্যাংক
মানি ইন দ্য ব্যাংক হলো পেশাদারি কুস্তির পে-পার-ভিউ ইভেন্ট। যেটি ডাব্লিউডাব্লিউই কর্তৃক প্রতিবছর আয়োজিত হয়। এই ইভেন্টি সর্বপ্রথম রেসেলম্যানিয়া ২১ ২০০৫ সালে অনুষ্ঠিত হয়। এটি ২০১০ সালে পে-পার-ভিউ ইভেন্ট হিসেবে অভিষেক ঘটায়।
"মানি ইন দ্য ব্যাংক" পে-পার-ভিউ মূলত একটি ল্যাডার ম্যাচ ঘিরে হয়ে থাকে। ম্যাচটি একটি চুক্তির জন্য হয়ে থাকে যেটি দ্বারা বিজয়ী যেকোনো সময় ওয়ার্ল্ড হেবিওয়েট চ্যাম্পিয়নশীপ বা ওয়ার্ল্ড চ্যাম্পিয়নশীপের জন্য চুক্তিটি জমা দিয়ে উক্ত চ্যাম্পিয়নশীপ ম্যাচ খেলতে পারবে। এই চুক্তিটি চুক্তিটি জয়ের রাত থেকে পরবর্তী বছরের ইভেন্টে পর্যন্ত যেকোনো সময়ই জমা দেয়া যায়। যদি এক বছরের মধ্যে চুক্তি জমা না দেওয়া হয় তবে চুক্তিটি বাতিল বলে ঘোষিত হবে, যদিও এখনো তেমন কোনো ঘটনা ঘটেনি।
টুকটুকি আক্তার
টুকটুকি আক্তার বাংলাদেশী জাতীয় মহিলা কাবাডি খেলোয়াড় যিনি ২০১৪ এশীয় গেমসে ব্রোঞ্জ পদক জেতা কাবাডি দলের অংশ ছিলেন।
টুকটুকি ২০১৪ সালে যাত্রা শুরু করে পাঁচ বছরে তিনটি আন্তর্জাতিক গেমসে খেলেছে। তিনি ২০১৬ সালের গৌহাটি-শিলং সাউথ এশিয়ান গেমসের রৌপ্যজয়ী কাবাডি দলেরও অংশ ছিলেন।
লা কব্রে বিস্ফোরণ
৪ মার্চ ১৯৬০ সালে ফরাসি মালবাহী জাহাজ লা কব্রে () বিস্ফোরিত হয়। জাহাজটি কিউবার হাভানা পোতাশ্রয়এ অবস্থিত ছিল। বিস্ফোরণের সময় জাহাজটি ৭৬ টন যুদ্ধোপকরণ নামাচ্ছিল। হতাহতের সংখ্যা ১০০ এর অধিক হতে পারে, এবং আরো অনেকে আহত হয়েছিল। ফিদেল কাস্ত্রো অভিযোগ করেছিলেন যে এই ঘটনার পিছনে মার্কিন যুক্তরাষ্ট্রের ভূমিকা ছিল, কিন্তু মার্কিন যুক্তরাষ্ট্র কোনভাবে জড়িত থাকা অস্বীকার করেছিল।
"লা কব্রে" বিস্ফোরণে নিহতদের স্মৃতিচারণায় ছবি তুলেছিলেন আলবের্তো কোর্দা। এখানেই তিনি "গেরিলেরো হেরোইকো" ছবিটি তোলেন যা চে গেভারার প্রতীকী চিত্র হয়ে উঠেছে।
জ্যাক চিদাম
জন আরস্কাইন জ্যাক চিদাম (; জন্ম: ২৬ মে, ১৯২০ - মৃত্যু: ২১ আগস্ট, ১৯৮০) কেপটাউনে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন। ১৯৪৯ থেকে ১৯৫৫ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশ নিয়েছেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। দলে তিনি মূলতঃ মাঝারিসারির ডানহাতি ব্যাটসম্যান হিসেবে খেলতেন। এছাড়াও, লেগব্রেক বোলিংয়ে পারদর্শীতা দেখিয়েছেন জ্যাক চিদাম।
৫ মার্চ, ১৯৪৯ তারিখে টেস্ট অভিষেক ঘটে জ্যাক চিদামের। সমগ্র খেলোয়াড়ী জীবনে ২৪ টেস্ট খেলার সৌভাগ্য হয় তাঁর। তন্মধ্যে ১৫ টেস্টে দলের অধিনায়কের দায়িত্বে ছিলেন তিনি। মাঝারিসারির ব্যাটসম্যান হিসেবে খেলতেন জ্যাক চিদাম। এ সময়ে উল্লেখযোগ্য সাফল্যের মুখ দেখে দক্ষিণ আফ্রিকা দল। তন্মধ্যে, ১৯৫২-৫৩ মৌসুমে অস্ট্রেলিয়া সফরে টেস্ট সিরিজ ড্র, ১৯৫২-৫৩ ও ১৯৫৩-৫৪ মৌসুমে দেশের বাইরে ও নিজদেশে নিউজিল্যান্ডের বিপক্ষে সিরিজ জয় করে তাঁর দল। এছাড়াও ১৯৫৫ সালে ইংল্যান্ড সফরে তুমুল প্রতিদ্বন্দ্বিতা গড়ে ৩-২ ব্যবধানে স্বাগতিক দলের কাছে পরাজয়বরণ করেছিল সফরকারী দক্ষিণ আফ্রিকা দল।
১৯৩৯-৪০ মৌসুম থেকে ১৯৫৪-৫৫ মৌসুম পর্যন্ত দক্ষিণ আফ্রিকান ঘরোয়া প্রথম-শ্রেণীর ক্রিকেটে ওয়েস্টার্ন প্রভিন্সের পক্ষে খেলেছেন। তন্মধ্যে, ডিসেম্বর, ১৯৫১ সালে অরেঞ্জ ফ্রি স্টেটের বিপক্ষে অপরাজিত ২৭১ রানের ইনিংস খেলেছিলেন তিনি। এ সংগ্রহটি কারি কাপের ইতিহাসে তৎকালীন ব্যক্তিগত সর্বোচ্চ সংগ্রহ ছিল। এর পাঁচদিন পর এরিক রোয়ান ট্রান্সভালের সদস্যরূপে গ্রিকুয়াল্যান্ড ওয়েস্টের বিপক্ষে অপরাজিত ২৭৭ রান করে রেকর্ডটি নিজের করে নেন।
দ্বিতীয় বিশ্বযুদ্ধ চলাকালীন জ্যাক চিদাম মধ্যপ্রাচ্যে নিয়োজিত ছিলেন। কেপটাউন বিশ্ববিদ্যালয় থেকে স্নাতক ডিগ্রি লাভ করেন। এরপর মারে এন্ড রবার্টস নামীয় অবকাঠামো নির্মাণ প্রতিষ্ঠানে প্রকৌশলী হিসেবে কাজ করার পর পরিচালক মনোনীত হন।
২১ আগস্ট, ১৯৮০ তারিখে ৬০ বছর বয়সে জোহেন্সবার্গে জ্যাক চিদামের দেহাবসান ঘটে।
রডনি হার্টম্যান তাঁর সম্পর্কে মন্তব্য করেন যে, চিদাম ভদ্রলোকের আদর্শ প্রতিচিত্রস্বরূপ। ক্রীড়াবিদ ও মানবিক সেরা গুণাবলী তাঁর মাঝে বিদ্যমান। তিনি নিজ দেশের অধিনায়কের দায়িত্ব লাভে আদর্শস্থান ধরে রাখতে সর্বদা সচেষ্ট ছিলেন।
১৯৬৮ সালে বর্ণবৈষম্যবাদ সময়ে সংঘটিত ডি’অলিভেইরা ঘটনায় জ্যাক চিদামকে সংবাদবাহকরূপে এমসিসি বরাবরে প্রেরণ করা হয়েছিল। এতে দক্ষিণ আফ্রিকান বংশোদ্ভূত মিশ্রবর্ণের ব্যাসিল ডি’অলিভেইরাকে ইংল্যান্ড দলের সদস্যরূপে আসন্ন দক্ষিণ আফ্রিকা সফরে অন্তর্ভুক্ত না করার কথা তুলে ধরা হয়েছিল। দক্ষিণ আফ্রিকান ক্রিকেট অ্যাসোসিয়েশনের (সাকা) সহঃ সভাপতির দায়িত্বে থেকে সকল ধরনের ক্রীড়ায় অংশগ্রহণে বাঁধার প্রাচীর গড়ে তুলেন। ইংল্যান্ডের মাটিতে পা রেখে সাকা থেকে প্রেরিত চিঠিতে ডি’অলিভেইরার বিষয়ে কোন কিছুই ছিল না ও এমসিসি থেকে প্রত্যুত্তরে চিঠির মাধ্যমে জানানো হয় যে এমসিসি সফর চালিয়ে যাবার বিষয়ে সবটুকুই করবে।
তাঁর মৃত্যুর পর প্রতিষ্ঠান থেকে জ্যাক চিদাম স্মারক পুরস্কারের প্রবর্তন ঘটানো হয়। অবহেলিত সম্প্রদায়ের মাঝে ক্রীড়াক্ষেত্রে অসামান্য অবদানকারীকে এ পুরস্কারে ভূষিত করা হয়।
১৯৬০ দশকের প্রতিসংস্কৃতি
১৯৬০ দশকের প্রতিসংস্কৃতি একটি বিরোধী-প্রতিষ্ঠিত সাংস্কৃতিক ঘটনা যা যুক্তরাজ্যতে এবং মার্কিন যুক্তরাষ্ট্রে প্রথম বিকাশ করেছিল এবং মধ্য-১৯৬০ দশক থেকে মধ্য-১৯৭০ দশকের মধ্যে পশ্চিমা বিশ্বে ছড়িয়ে পরে। লন্ডন, নিউইয়র্ক সিটি এবং সান ফ্রান্সিসকো এই প্রতিসংস্কৃতির কেন্দ্রবিন্দু ছিল। নাগরিক অধিকার আন্দোলন ক্রমবর্ধমান হওয়ায় সামগ্রিক আন্দোলনটি গতি অর্জন করে এবং পরবর্তীতে ভিয়েতনামে মার্কিন সরকারের ব্যাপক সামরিক হস্তক্ষেপের বিস্তারের সাথে বিপ্লবী হয়ে ওঠে।
মুছাপুর হাজি আব্দুল বাতেন উচ্চ বিদ্যালয়
সন্দ্বীপের বিশিষ্ট ব্যবসায়ী মরহুম হাজী আবদুল বাতেন সাহেব ১৯৬৭ সালে নিজ নামে উক্ত বিদ্যালয় প্রতিষ্ঠা করেন। বিদ্যালয়টি এম.পি.ও ভূক্ত। ১৯৬৯ ইং থেকে মানবিক, বানিজ্য ও বিজ্ঞান বিভাগে এস.এস.সি পরীক্ষায় অংশ গ্রহন করে ভাল ফলাফল করে আসতেছে। বর্তমানে এস.এস.সি ও জে.এস.সি পরীক্ষায় ফলাফল অত্যন্ত সন্তোষজনক।
মস্কো ডাজ নট বিলিভ ইন টিয়ারস
মস্কো ডাজ নট বিলিভ ইন টিয়ারস ১৯৭৯ সালে তৎকালীন সোভিয়েত ইউনিয়নে নির্মিত একটি চলচ্চিত্র। এই আড়াই ঘন্টার চলচ্চিত্র পরের বছর সেরা বিদেশী ভাষার অস্কার জেতে।
এই চলচ্চিত্রটি মূলত তিন তরুণীর গল্প। নারীর হয়ে ওঠার, জীবনকে ফলিত করে তোলার গল্প, প্রেমের জয়ী হওয়ার গল্প। একজন একলা মায়ের যুদ্ধের গল্প।
খেলারাম খেলে যা
"খেলারাম খেলে যা" উপন্যাসটি প্রকাশিত হয় ১৯৭৩ সালে। কিন্তু অবাক হয়ে বলতে হয় এতটা দুঃসাহসিক অভিযাত্রা পশ্চিম বঙ্গে ওই সময়ে শুরু হলেও পূর্ব বঙ্গীয় সাহিত্য এ অভিযাত্রা কিংবা পরিবর্তনের জন্য প্রস্তুত ছিলেন না। সৈয়দ শামসুল হক সেই প্রস্তুতি তৈরিতে বড়সড় একটি হাতুড়ি প্রয়োগ করলেন। যে হাতুড়ির নাম - "খেলারাম খেলে যা"।
উপন্যাসটিকে আহমাদ মোস্তফা কামাল বলেছেন - বাংলাদেশের আধুনিক উপন্যাস। এই তকমা এই উপন্যাস দাবি করে বৈকি! কারণ বাংলা সাহিত্যে এতটা খোলা মেলা ভাবে মানুষের মনস্তত্ব, যৌনতা এবং হাহাকার এ তিনের সমন্বয় খুব একটা হয়নি। এজন্য এটি হয়ে উঠেছে বাংলা সাহিত্যের একটি নতুন ধারার উপন্যাস।
উপন্যাসটিতে আমরা একজন নির্লজ্জ্ লম্পট বাবর আলীকে দেখতে পাবো। যে শুধু মাত্র যুবতী দেহ থেকে যুবতী দেহে প্রতারনার মাধ্যমে পরিভ্রমণ করতে তাকে। আমাদের সমাজেই নির্লজ্জ্ব লম্পটদেরই প্রতিনিধি যেন বাবর। কিন্তু এতটুকুতেই শেষ হলে এই উপন্যাসটি একটি অশ্লীল উপন্যাসের সাথে উপযুক্তভাবে যেতো। কিন্তু একজন লম্পটের অতীত যেখানে মহাকাল এক নির্মম বৈষয়িক, অতীত থেকে হাত বাড়িয়ে টানতে থাকে, বর্তমানের মতো ধাবমান রথকে চুরমার করতেও তার জুড়ি মেলা ভার তাই যেন আমরা দেখতে পারি। একজন মানুষের অতীতের স্মৃতিচারণা ও অনুশোচনা তার মধ্যে কতটা হাহাকার তৈরি করে তা আমরা বুঝতে পারি এই বাক্যে - "হাসু, হাসনু, হাসনু তুই যা। আমাকে বাঁচতে দে"। বাবরের অতীতের সাথে এসব সংলাপ আমাদের বুঝিয়ে দেয় - লেখক গল্পের আড়ালে আসল গল্প বলেন। কিন্তু দুঃখের বিষয়- আড়ালের গল্পকে মূল লক্ষ্য হিসেবে আমাদের অনেকে মেনে নিতে অক্ষম। যার কারণে এই উপন্যাসের উপাধি জুটেছে-অশ্লীল রচনা হিসেবে। লেখক নিজেই আমাদের আক্ষেপের স্বরে বলেছিলেন-খেলারাম খেলে যা হচ্ছে বাংলাদেশের সবচেয়ে ভুল বুঝা উপন্যাস।
পাঠকের কাছে এই উপন্যাস একাধিকবার বিবেচনার দাবি রাখে। কারণ এটি অভিনব। একে কিভাবে ব্যাখ্যা করছেন বা দেখছেন তার উপর নির্ভর করছে এর উপন্যাস অশ্লীল কি অশ্লীল নয়। যারা এখনো পড়েননি তারা পড়ে নিন শীঘ্রই।
কিরিল মেদভিদেভ
কিরিল মেদভিদেভ (; জন্ম ১৯ জুন ১৯৭৫) একজন সোভিয়েত এবং রুশ কর্মী, সঙ্গীতশিল্পী এবং লেখক। লক্ষণীয়ভাবে, ২০০৪ সালে তিনি তার সমস্ত কাজের স্বত্ব ছেড়ে দিয়েছিলেন।
কিরিল মেদভিদেভ ফেলিকসভিচ ১৯৭৫ সালের ১৯ জুন মস্কোয় জন্মগ্রহণ করেন। তার পিতা ফেলিক্স মেদভিদেভ ছিলেন একজন সাংবাদিক। তার পরিবারের অনেকেই বামপন্থী রাজনীতির সাথে যুক্ত ছিলেন। ১৯৯২ থেকে ১৯৯৫ সাল পর্যন্ত মস্কো স্টেট ইউনিভার্সিটির ইতিহাস বিভাগে তিনি অধ্যয়ন করেছিলেন।
২০০০ সালে, তিনি গোর্কি সাহিত্য ইনস্টিটিউট থেকে স্নাতক হন। তিনি রাশিয়ান জার্নাল, নেজাভিসিমায়া গেজেটা এবং বুলেটিন লিটারারি লাইফ অফ মস্কো প্রভৃতি পত্রিকাতে নিবন্ধ এবং রিভিউ প্রকাশ করেছিলেন। তিনি আধুনিক ইংরেজি ভাষার সাহিত্যের বেশ কয়েকটি বই অনুবাদ করেছেন (চার্লস বুকোস্কির দুটি বই: উপন্যাস "নারী" এবং কবিতার সংগ্রহ "দ্য পিপিং লেডি") ।
২০০২ সালে, মেদভিদেভের কবিতাগুলো আন্দ্রেই বেলি পুরস্কারের সংক্ষিপ্ত তালিকার "কবিতা" বিভাগে মনোনীত হয়েছিল। ২০০৮ সালে, তিনি "মুক্ত মার্কসবাদী প্রকাশনা" () স্থাপন করেছিলেন। তিনি এই প্রকাশনার মাধ্যমে তার লেখা প্রকাশ করতেন। "ইট'স নো গুড" (এটা ভালো নয়) (কবিতা, প্রবন্ধ) মেদভিদেভের কবিতা, প্রবন্ধ এবং অন্যান্য কর্মকাণ্ডের ইংরেজিতে প্রকাশিত প্রথম রচনা। এটি ২০১২ সালে এন+১ / আগলি ডাকলিং প্রেসে দ্বারা প্রকাশিত হয়েছিল। সেখানে তিনি মূলধারার কবিদের মধ্যে তার দৃষ্টিকোণকে "রাজনীতি ও সংস্কৃতির মধ্যে সংযোগ" হিসেবে বর্ণনা করেছেন। একইসাথে বিদ্যমান রাষ্ট্র ব্যবস্থাকে চ্যালেঞ্জ করার জন্য তার সকল কাজের স্বত্ব বা তার কাজের স্বীকৃতি প্রত্যাখ্যান করা কীভাবে শিল্পের একটি মৌলিক অংশ তা বর্ণনা করেছেন।
২০১২ সালের ৪ঠা ডিসেম্বরে, তিনি বিকল্প পুরস্কার "রাশিয়ান অ্যাক্টিভিস্ট আর্ট"-এ দ্বিতীয় পুরস্কার জয়লাভ করেছিলেন। এটি তিনি "জেইভারভ সেন্টার ফর কন্টেম্পোরারি আর্ট" (সমসাময়িক শিল্পের জন্য জেইভারভ কেন্দ্র) থেকে গ্রহণ করেছিলেন।
২০১৪ সালে, "হাইক টু দ্য সিটি হল" বইটির জন্য "কবিতা" বিভাগে আন্দ্রেই বেলি পুরষ্কার জয়লাভ করেছিলেন। ২০১৭ সালে সমালোচক লেভ ওবরিন তাকে আধুনিক রাশিয়ান কবিদের মধ্যে বিদেশে সবচেয়ে বিখ্যাত বলেছিলেন।
মেদভিদেভ মস্কোতে ২০১০ সালে প্রতিষ্ঠিত "আর্কাদি কটস ব্যান্ড" নামে দাঙ্গা লোক দলে গান এবং গিটার বাজান। এই দলটির নাম রুশ সমাজতান্ত্রিক কবি আর্কাদি কটসের নামে নামকরণ করা হয়েছে।
তিনি সমাজতান্ত্রিক আন্দোলন "ফরওয়ার্ড"-এর একজন সদস্য ছিলেন। পরে সংগঠনটি রুশ সমাজতান্ত্রিক আন্দোলনের সাথে যুক্ত হয়ে যায়। ২০১৭ সালে মেদভিদেভ ঘোষণা করেছিলেন যে তিনি মেশচানস্কি জেলার পৌর নির্বাচনে অংশ নেবেন। ২০১৭ সালের ১২ সেপ্টেম্বরে, তিনি দলের ফেসবুক পাতায় ঘোষণা করেন যে তিনি প্রায় ১১% ভোট পেয়েছিলেন (৩৭৯ ভোট) কিন্তু নির্বাচিত হননি।
হোম অ্যালোন ৪: টেকিং ব্যাক দ্য হাউস
হোম অ্যালোন ৪: টেকিং ব্যাক দ্য হাউস ২০০২ সালের আমেরিকান পারিবারিক কমেডি চলচ্চিত্রটি পরিচালনা করেছেন রড ড্যানিয়েল।
চলচ্চিত্রটি হোম অ্যালোন ধারাবাহিকের ৪র্থ সিনেমা। হোম অ্যালোন ধারাবাহিক চলচ্চিত্রের উক্ত চলচ্চিত্রটি রচনা করেন ডেব্রা ফ্রাঙ্ক এবং স্টিভ এল. হায়েস।
বিনালি ইলদিরিম
বিনালি ইলদিরিম (; জন্ম: ২০ ডিসেম্বর ১৯৫৫) হলেন একজন তুর্কি রাজনীতিবিদ ও তুরস্কের গ্রান্ড ন্যাশনাল এসেম্বলির ২৮তম ও বর্তমান স্পিকার। এর পূর্বে তিনি ২০১৬ থেকে ২০১৭ পর্যন্ত জাস্টিস অ্যান্ড ডেভেলপমেন্ট পার্টির (একেপি) নেতা ছিলেন এবং ২০১৬ থেকে ২০১৮ পর্যন্ত তুরস্কের ২৭তম ও সর্বশেষ প্রধানমন্ত্রী ছিলেন। ২০১৭ সালে তুরস্কের সংবিধান সংশোধনের মাধ্যমে প্রধানমন্ত্রীর পদ বিলুপ্ত করে দিয়ে উপরাষ্ট্রপতির পদ অনুমোদন পাওয়ার মাধ্যমে তার মন্ত্রিসভা বিলুপ্ত হয়। অতঃপর তিনি নতুন সংসদের স্পিকারের দায়িত্ব লাভ করেন।
২০০২ তুর্কি সাধারণ নির্বাচনে সংসদ সদস্য হওয়ার পূর্বে ইলদিরিম ইস্তানবুল ফাস্ট ফেরিস কোম্পানির পরিচালনা পরিষদের চেয়ারম্যানের দায়িত্ব পালন করেছেন। তিনি ১৯৯৪ থেকে ২০০০ পর্যন্ত এই দায়িত্বে নিয়োজিত ছিলেন। তিনি ২০০২ সালে সংসদ সদস্য নির্বাচিত হওয়ার পর, আব্দুল্লাহ গুলের মন্ত্রীসভায় যোগাযোগ মন্ত্রণালয়ের দায়িত্ব পান। অতঃপর ২০০৩ সালে এরদোয়ান প্রধানমন্ত্রী হওয়ার পরও তিনি ২০১১ পর্যন্ত যোগাযোগ মন্ত্রীর দায়িত্ব পালন করেছেন।
বিনালি তুরস্কের এরজিসান প্রদেশের রিফাইয়া জেলায় ১৯৫৫ সালের ২০ ডিসেম্বর জন্মগ্রহণ করেছিলেন। তার নাম, বিনালি-র আরবি অর্থ হল আলীর পুত্র।
বিনালি ইলদিরিম ইস্তানবুল প্রথম নির্বাচনি জেলা থেকে ২০০২ সালের সাধারণ নির্বাচনে সংসদ সদস্য নির্বাচিত হয়েছিলেন। ২০০৭ সালের সাধারণ নির্বাচনে তিনি পুনরায় সংসদ সদস্য নির্বাচিত হয়েছিলেন। বিনালি ২০০৬ সালে নিজেকে অ্যালেভি সম্প্রদায়ের বলে উল্লেখ করেন এবং তিনি অ্যালেভি সম্প্রদায়ভুক্ত প্রার্থী হয়ে একে পার্টির জন্য কঠোর পরিশ্রম করবেন বলেছিলেন।
২০১১ সালের সাধারণ নির্বাচনে ইলদিরিম ইজমির দ্বিতীয় নির্বাচনী জেলা থেকে তৃতীয় বারের মত সংসদ সদস্য নির্বাচিত হয়েছিলেন। তুরস্কের আইন অনুযায়ী একজন ব্যক্তি তিন মেয়াদের বেশি সংসদ সদস্য হতে পারে না, এর ফলে ইলদিরিম জুন ২০১৫ সাধারণ নির্বাচনে চতুর্থ মেয়াদের জন্য অংশগ্রহণ করতে পারেননি। যাহোক, ৭ মাস পর নভেম্বর ২০১৫ সাধারণ নির্বাচনে ইজমির প্রথম নির্বাচনী জেলা থেকে তিনি পুনরায় সংসদ সদস্য নির্বাচিত হয়ে সংসদে ফিরে আসেন।
১৯৭৬ সালে, ইলদিরিম প্রাক্তন শিক্ষিকা সামিহা ইলদিরিমের সাথে বিবাহ বন্ধনে আবদ্ধ হন। তাদের এরকান, আহমেদ ও বারান নামে তিনটি সন্তান রয়েছে। ২০১২ সালের ২৪শে নভেম্বর, তার সন্তানরা তিনজন মিলে ইস্তানবুলে একটি প্রাথমিক বিদ্যালয় প্রতিষ্ঠা করে যা পরে ইলদিরিমের স্ত্রীর নামে নামকরণ হয়েছে। তার স্ত্রী সামিহা ইলদিরিমও ডেভলপমেন্ট অ্যান্ড জাস্টিস পার্টির একজন সক্রিয় কর্মী।
টেকনিক্যাল ইউনিভার্সিটি অব বার্লিন এবং ওয়ার্ল্ড মেরিটাইম ইউনিভার্সিটিসহ বেশ কয়েকটি তুর্কি বিশ্ববিদ্যালয় বিনালি ইলদিরিমকে সম্মানসূচক ডক্টরেট ডিগ্রি প্রদান করেছে।
হোম অ্যালোন:দ্যা হলিডে হিইস্ট
হোম অ্যালোন: দ্যা হলিডে হিইস্ট ২০১২ সালের আমেরিকান কমেডি টেলিভিশন চলচ্চিত্র।যেটি হোম অ্যালোন(ধারাবাহিক) এর পঞ্চম ও শেষ চলচ্চিত্র।চলচ্চিত্রটিতে অভিনয় করেছেন ক্রিশ্চিয়ান মার্টিন,জুডেলি ফার্ল্যান্ড,ম্যালকম ম্যাকডুয়েল,ডেবি ম্যাঝার ও এডি স্টেপলিস প্রমুখ।
কাসিম বন্দর
মুহম্মদ বিন কাসিম বন্দরটি ( "Bandar-gāh Muhammad bin Qāsim") পোর্ট কাশিম নামেও পরিচিত, এটি পাকিস্তানের সিন্ধু প্রদেশের কর্শি উপকূলে আরব সাগরের তীরে অবস্থিত একটি গভীর-জলের সমুদ্র বন্দর। এটি পাকিস্তানের দ্বিতীয় ব্যস্ততম বন্দর, যা দেশের প্রায় ৩৫% পণ্যসম্ভার পরিচালনা করে (প্রতি বছর ১৭ মিলিয়ন টন)। পোর্ট কাসিম এবং দেশের সবচেয়ে ব্যস্ততম বন্দর, করাচি বন্দর একসাথে পাকিস্তানের সকল বহিরাগত বাণিজ্যের ৯০%-এর অধিক পরিচালনা করে।
বন্দরটি মোট ১২,০০০ একর (৪৯ বর্গ কিলোমিটার) এলাকা জুড়ে গড়ে উঠেছে এবং বন্দর এলাকাতে অনেক শিল্প অঞ্চল গড়ে উঠেছে। পাকিস্তান স্টিল মিলস (পিএসএম) ও কেইএসসি বিন কাসিম পাওয়ার প্লান্ট ছাড়াও পাকিস্তানের প্রায় ৮০% স্বয়ংচালিত শিল্প কাসিম বন্দর এলাকাতে অবস্থিত। এছাড়াও বন্দরটির কাছাকাছি দুটি প্রধান শিল্প এলাকা, রপ্তানি প্রক্রিয়াকরণ অঞ্চল (লান্ধি) এবং করাঙ্গী শিল্প এলাকার জন্য সরাসরি ওয়াটারফ্রন্ট অ্যাক্সেস প্রদান করে। দেশের রপ্তানি ও আমদানির প্রায় ৬০% এই এলাকা থেকে উদ্ভূত হয়। পোর্ট কাসিম কর্তৃপক্ষ দ্বারা এই বন্দরটি পরিচালিত হয় এবং এটি একটি আধা-স্বায়ত্তশাসিত সরকারি সংস্থা।
১৯৭০-এর দশকে পাকিস্তানের প্রধানমন্ত্রী জুলফিকার আলী ভুট্টোর অর্থনৈতিক সংস্কার ও ভারী শিল্প প্রতিষ্ঠার একটি অংশ হিসাবে, দেশের প্রথম ইস্পাত মিল (পাকিস্তান স্টিল মিলস) দেশের দক্ষিণ অংশে করাচীর কাছাকাছি প্রতিষ্ঠিত হয়েছিল। পাকিস্তানি স্টিল মিল দ্বারা ইস্পাত উৎপাদনের জন্য কাঁচামালের ব্যাপক আমদানির উদ্দেশ্য বিশেষ বন্দর সুবিধা প্রতিষ্ঠা করার সিদ্ধান্ত নেওয়া হয়েছিল। ভবিষ্যৎ অর্থনৈতিক চাহিদার পাশাপাশি কৌশলগত চাহিদা ছাড়াও, এই বন্দরটি নির্মাণের পিছনে উদ্দেশ্যে ছিল দেশের একমাত্র করাচি বন্দরের উপর নির্ভরতা ত্যাগ করা। ৭১২ খ্রিস্টাব্দের দিকে মুসলিম জেনারেল মুহাম্মাদ বিন কাসিম দাইবুল ও সিন্ধু উপকূলীয় অঞ্চল বিজয়ের করার পর এই বন্দরটি পোর্ট মুহম্মদ বিন কাশিম (পোর্ট কাশিম নামেও পরিচিত) নামে নামকরণ করেছিলেন।
পোর্ট কাসিম বা কাসিম বন্দর, সিন্ধু প্রদেশের করাচি বিভাগের মালির জেলার দক্ষিণাংশে বিন কাসিম শহরের পাশে অবস্থিত। এটি করাচী শহরের কেন্দ্র থেকে প্রায় ৩৫ কিলোমিটার পূর্বে সিন্ধু নদীর পুরানো চ্যানেলে অবস্থিত।
বন্দরের মোট এলাকা ৩,৫২০ একরের (১৪.২ বর্গ কিমি) সাথে অতিরিক্ত ৮,৭০০ একর (৩৫ কিলোমিটার) শিল্প এলাকাও রয়েছে। কাসিম বন্দরকে নিম্নলিখিত তিনটি প্রধান অঞ্চলে বিভক্ত করা হয়েছে:
হেউন্দে সৈকত
হেউন্দে সৈকত () দক্ষিণ কোরিয়ার বুসান শহরের সমুদ্র সৈকত। প্রায়ই এই সৈকতকে কোরিয়ার সবচেয়ে বিখ্যাত ও সুন্দর সমুদ্র সৈকত বলে বিবেচনা করা হয়। বুসান নগরীর পূর্বে প্রায় দেড় কিলোমিটার দীর্ঘ এই সৈকতটি হেউন্দে অঞ্চলে অবস্থিত। হেউন্দে স্টেশন থেকে লাইন ২ গামী পাতাল রেলে এখানে পৌঁছাতে প্রায় ৪০ মিনিটের মতো সময় লাগে। এছাড়াও গিমহে আন্তর্জাতিক বিমানবন্দর এই সৈকত থেকে প্রায় এক ঘন্টার দূরত্বে অবস্থিত।
কোরীয় পর্যটক ছাড়াও চীন, জাপানসহ পশ্চিমা দেশের পর্যটকদের কাছে এই সৈকতটি অত্যন্ত জনপ্রিয়। বিশেষ করে গ্রীষ্মকালে জুলাই ও আগস্ট মাসে এই সৈকত ও এর আশেপাশের এলাকায় বহু লোকের সমাবেশ ঘটে। বুসান নগরীর বেশিরভাগ বিদেশি জনগোষ্ঠীর বাসস্থান এই সৈকত সংলগ্ন হেউন্দে অঞ্চলেই। হেউন্দের কাছেই ছোট দ্বীপ্পুঞ্জ ওরিয়কদো অবস্থিত, যেটি বুসান নগরীর প্রতীক হিসেবে বিবেচিত হয়।
নতুন বছরের সূর্যোদয় দেখার জন্য এই সৈকতটি বিখ্যাত। এছাড়াও ১৯৮৮ সাল হতে "পোলার বেয়ার ক্লাব" নামের একটি দল চোসান বীচ হোটেলের সামনে নতুন বছর উপলক্ষ্যে প্রতি বছর "বরফ পানিতে সাঁতার" খেলার আয়োজন করে থাকে, যেখানে প্রায় ০°C তাপমাত্রার পানিতে প্রতিযোগিরা সাঁতার কাটে।
জনপ্রিয়তার তুঙ্গে থাকায় হেউন্দেকে কোরিয়ার রাজধানী সিউলের বাইরে সবচেয়ে ব্যয়বহুল এলাকা বলে চিহ্নিত করা হয়। এই সৈকতকে কেন্দ্র করে চোখে পড়ার মতো উন্নয়নমূলক কাজ করা হয়েছে। এখানে আকাশচুম্বী আবাসিক দালান ও হোটেল রয়েছে। পর্যটকদের জন্য সৈকতের পাশেই ২৫০ প্রজাতির মাছের বিপুল সংগ্রহ নিয়ে গড়ে উঠেছে সী লাইফ বুসান একুয়ারিয়াম। বিনামূল্যে পার্কিংয়ের ব্যবস্থার পাশাপাশি রয়েছে বিনামূল্যে গোসলখানা, টয়লেট ও সুপেয় পানির ব্যবস্থা। জুলাই ও আগস্ট মাসে অধিক পর্যটকের আগমনকে বিবেচনায় রেখে এই দুই মাসে এক বিশেষ গ্রীষ্মকালীন পুলিশ মোতায়েন করা হয়ে থাকে।
দক্ষিণ কোরিয়ার বুসান নগরীর এই হেউন্দে সৈকতের দৈর্ঘ্য ও সৌন্দর্যের পাশাপাশি নগরীর কেন্দ্রস্থল থেকে নিকটে হওয়ায় অধিক জনপ্রিয়। বছর জুড়েই এখানে বিভিন্ন ধরণের উৎসব হয়ে থাকে। হেউন্দে অঞ্চল চলচ্চিত্রের সাথে ঘনিষ্ঠভাবে জড়িত। প্রতি বছর বুসান আন্তর্জাতিক চলচ্চিত্র উৎসব এখানেই অনুষ্ঠিত হয়। ২০০৯ সালে মুক্তিপ্রাপ্ত "টাইডাল ওয়েভ" কোরিয় চলচ্চিত্রে এই সমুদ্র সৈকতের ধ্বংসাত্মক রূপ ফুটিয়ে তোলা হয়েছে, যা উক্ত বছরের আন্তর্জাতিক বুসান চলচ্চিত্র উৎসবে বিশেষভাবে সাড়া জাগিয়েছিল।
ইয়াংবাজিং টানেল
ইয়াংবাজিং টানেল হলো কুইংহাই-তিব্বত রেলওয়ের দীর্ঘতম সুড়ঙ্গ। প্রায় ৩,৩৪৫ মিটার দৈর্ঘ্য বিশিষ্ট এই রেল টানেলটি উত্তর-পূর্ব চীনের উচ্চ তিব্বতীয় মালভূমির মধ্য দিয়ে জিনইং এবং লাসার মধ্যে সংযোগ স্থাপন করেছে। এটি সমুদ্রতল থেকে ৪,২৬৪ মিটার উঁচুতে এবং তিব্বতের আঞ্চলিক রাজধানী লাসা থেকে ৮০ কিলোমিটার উত্তর-পশ্চিমে অবস্থিত। এটি গোল্ডমড থেকে লাসা পর্যন্ত দীর্ঘ রেলপথের সবচেয়ে লম্বা টানেল এবং বিশ্বের সর্বোচ্চ রেলপথের একটি অংশ। সমুদ্রতল থেকে ৪,৯০৫ মিটার উচ্চতায় অবস্থিত এবং "স্বর্গের নিকটতম দরজা" হিসাবে খ্যাত ১,৩৩৮ মিটার দৈর্ঘ্যের ফেংহুওশান টানেলটির পরই এর অবস্থান। এই রেলপথটিতে ১৬০ কিলোমিটার দীর্ঘ মোট ৬৭৫টি সেতু রয়েছে। এই রেলপথটির ৫৫০ কিলোমিটার পথ জমাটবদ্ধ শীতলশিলার উপর স্থাপিত।
এর দৈর্ঘ্য এবং অতি উচ্চতা কারণে বিশেষভাবে উচ্চ উচ্চতায় চলাচলের উপযোগী করে তৈরি কৃত ডিজেল ইঞ্জিনগুলি, যেগুলো ক্রমান্বয়ে চলাচল করে থাকে, সেগুলির পরিচর্যা ও যত্ন করা খুব সমস্যাজনক।